Eero Heinonen (yleisurheilija)

Eero Juhani Antero Heinonen (s. 21. tammikuuta 1997 Mynämäki) on suomalainen estejuoksija. Hän edustaa Turun Urheiluliittoa ja hänen valmentajanaan toimii Olli Heinonen.

Kalevan kisoista Heinonen on saavuttanut hopeaa 3 000 metrin estejuoksusta vuonna 2023 sekä pronssia 2022. Viestijuoksun SM-kilpailuissa hän on ollut Turun Urheiluliiton riveissä mukana voittamassa kultaa 4 x 1 500 metrin viestijuoksusta vuonna 2022. Maastojuoksun SM-kilpailuista Heinonen on saavuttanut joukkuekilpailun pronssia vuonna 2023.

Ennätyksikseen Heinonen on juossut 800 metrillä 1:55.34 (2021), 1 500 metrillä 3:54.99 (2023), 3 000 metrillä 8:16.01 (2023), 3 000 metrin esteissä 9:02.83 (2022) ja 5 000 metrillä 14:59.33 (2022).

Lähteet 

Suomalaiset estejuoksijat
Vuonna 1997 syntyneet
Elävät henkilöt